text: El Proinosa rep l'Alcoi amb la baixa del capità Busquets - Regió7 :: El Diari de la Catalunya Central
  El Proinosa rep l'Alcoi amb la baixa del capità Busquets
  pere-jaume ferrer | igualada 07.11.2009 | 01:00
  David Busquets no podrà disputar el partit d´aquest vespre arxiu/manel hidalgo
  L'IHC rep a les 19.30h a la pista de les comes els valencians en la setena jornada de l'OK Lliga. Partit que es preveu emocionant. Per part de l'Igualada, saben que han superat la travessa per l'etapa del Tourmalet amb un aprovat confortable; i entre els jugadors hi ha la sensació que necessiten "buidar" i que contra l'Alcoi és una bona oportunitat. A més, en els difícils partits contra el Vic i el Liceo els homes de Joan Carles van donar senyals que són un equip amb clara progressió.
  Per la seva banda, els alcoians estan molt motivats perquè creuen que poden guanyar a "un dels històrics de l'OK Lliga, que a l'actualitat no està passant el seu millor moment" d'acord amb l'anàlisi que fa la web del club.
  El cert és que l'Igualada té una dificultat afegida com és la baixa del capità, David Busquets .Tot i que les proves han descartat un trencament a l'abductor de la cama dreta, encara li fa mal. El seu lloc a la convocatòria l'ocuparà Néstor, del Primera Catalana.